Михалев, Андрей Николаевич
Михалев, Андрей Николаевич (1910-жылы, Нижний Новгород – 1981) – график, Кыргыз эл сүрөтчүсү (1975). 1939-ж. Москва сүрөт институтун бүткөн. П. Я. Павлинов, В. А. Фаворский, М. С. Родионовдон таалим алган. 1939-жылдан Кыргызстанда жашап, чыгармачылыгын республика менен байланыштырган. 1939-41, 1947–52-ж. Фрунзе сүрөт окуу жайынын окутуучусу жана Кыргыз ССР эл чарба жетишкендиктери көргөзмөсүнүн башкы сүрөтчүсү. 1940–44-ж. сүрөт фондунун председатели, 1952–53-ж. Кыргызстан сүрөтчүлөр союзунун башкармасынын председатели. 1964–68-ж. көркөм экспорт коллегиясынын башкы редактору. Негизги чыгармалары: “Жаңырган Ысык-Көл” (акварель, серия, 1948-49), “Волга-Дон каналынын курулушу” (акварель, серия, 1952), “Рыбачьедеги эски көчө” (1956), “Өспүрүмдүн бир күнү” (литография, 1960–61), “Рыбачьедеги түн” (1960), “Ак алтын өлкөсү” (1962–63), “Спорт” (1968), “Ленин идеясынын жарыгы” (1969) жана башка М-дун чыгармаларына турмушту кеңири планда сүрөттөө мүнөздүү. М. “Ардак Белгиси” ордени, медалдар жана Кыргыз ССР Жогорку Советинин Ардак грамоталары менен сыйланган.

Колдонулган адабияттар
Кыргыз сүрөт искусствосу: Энциклопедиялык окуу куралы/Мамлекеттик тил жана энциклопедия борбору. -Б.:, 2004
Кыргыз сүрөт исскуствосу